Πανελλήνιο πρωτάθλημα καταδύσεων 1933

Το Πανελλήνιο Πρωτάθλημα Καταδύσεων για το έτος 1933 διεξήχθη στο Μώλο Αγίου Νικολάου (Εγκαταστάσεις Ν.Ο. Πατρών), στην Πάτρα, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 23 Σεπτεμβρίου μέχρι και τη Δευτέρα 25 Σεπτεμβρίου. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Για πρώτη φορά στην ιστορία του Πανελλήνιου Πρωταθλήματος Καταδύσεων, δύο ομάδες και συγκεκριμένα ο Εθνικός Πειραιώς και ο Ολυμπιακός Σ.Φ.Π. συγκέντρωσαν χάρη στις επιδόσεις των αθλητών τους, τους ίδιους βαθμούς, με αποτέλεσμα να ανακυρηχθούν "συμπρωταθλητές". Για την ιστορία, αυτή δεν ήταν η πρώτη φορά που ανακυρήχθηκαν "συμπρωταθλητές" οι δύο αυτοί σύλλογοι, καθώς το ίδιο είχε συμβεί και στο ποδοσφαιρικό Πρωτάθλημα της ΕΠΣ Πειραιώς μόλις λίγα χρόνια νωρίτερα και συγκεκριμένα το 1929. Αυτός ήταν ο πρώτος ομαδικός τίτλος στις καταδύσεις και για τους δύο συλλόγους.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος των αγωνισμάτων, "συμπρωταθλητές" σύλλογοι στις Καταδύσεις για το 1933 ανακηρύχθηκαν οι ομάδες του Εθνικού Πειραιώς και του Ολυμπιακού Πειραιώς. Συγκεκριμένα, οι Α.Μίκος και Α.Σύρας κατέκτησαν το χρυσό μετάλλιο στα αγωνίσματα των 3μ. και 5μ. αντίστοιχα συγκεντρώνοντας έξι (6) βαθμούς για τον σύλλογό τους, ενώ για τον Ολυμπιακό οι δύο δεύτερες θέσεις του Πανάγου και οι δύο τρίτες θέσεις του Ανδρέα Κουραχάνη στα δύο αυτά αγωνίσματα απέφεραν επίσης έξι (6) βαθμούς. Το να ισοβαθμίσουν δύο σύλλογοι στην βαθμολογία ήταν τόσο σπάνιο, που χρειάστηκε να περάσουν σχεδόν 40 χρόνια για να ξανασυμβεί. Συγκεκριμένα, το 1975 οι ομάδες του Παναθηναϊκού και του Α.Σ. Βόλου συγκέντρωσαν τους ίδιους βαθμούς και ανακηρύχθηκαν επίσης "συμπρωταθλητές", ενώ από τότε και μέχρι σήμερα δεν έχει ξανατύχει ποτέ κάτι τέτοιο. Τέλος, αξίζει να αναφερθεί ότι στο εν λόγω κολυμβητικό πρωτάθλημα του 1933 συνέβη κάτι πρωτόγνωρο, καθώς ο Ολυμπιακός Πειραιώς κατετάγη πρώτος σε όλες τις ομαδικες βαθμολογίες, δηλαδή στη γενική βαθμολογία της κολύμβησης, στην υδατοσφαίριση αλλά και στις καταδύσεις (φυσικά ανακυρήχθηκε και πολυνίκης της διοργάνωσης), κάτι που δεν είχε ξαναγίνει ποτέ στην ιστορία των εγχώριων αγώνων υγρού στίβου. 1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του ένα (1) βαθμό. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα) άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και έκτοτε εφαρμόστηκε μία σταθερή μορφή βαθμολογίας για πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Μακεδονία" Αρχείο Εφημερίδας "Αθλητικά Χρονικά" Αρχείο Εφημερίδας "Αθλητικό Βήμα" Αρχείο Εφημερίδας "Αθλητισμός" Αρχείο Εφημερίδας "Ακρόπολις" Αρχείο Εφημερίδας "Εμπρός"